Rannsóknarstofan Mál og tækni við Háskóla Íslands , sem er stýrt af Dr. Antoni Karli Ingasyni , auglýsir eftir umsóknum um starf nýdoktors í máltækni . Helstu verkefni og ábyrgðÞau verkefni sem við vinnum að tengjast samspili tungumáls og tækni og við leggjum m.a. áherslu á sjálfvirka málfarsráðgjöf ( svo sem prófarkalestur ) , málheildir ( einkum trjábanka ) og þáttun , máltækniinnviði og tengsl máls , samfélags og tækninýjunga . Við leggjum áherslu á að þróa lausnir fyrir íslensku en aðferðirnar sem við vinnum með eru að jafnaði þess eðlis að þeim má beita á ýmis tungumál . Hæfnikröfur - Umsækjandi skal vera með doktorsgráðu á fræðasviði sem tengist máltækni , svo sem í tölvunarfræði eða málvísindum , eða skila gögnum sem sýna fram á að slík doktorsgráða verði veitt áður en þetta starf hefst . - Umsækjandi þarf að vera með reynslu og / eða fræðileg áhugasvið sem falla vel að því starfi sem fer fram á rannsóknarstofunni . - Umsækjandi þarf að vera góður forritari . Rannsóknastofan notar iðulega Python og tengd verkfæri . - Umsækjandi þarf að þekkja til nútímalegra aðferða í málvinnslu ( e. Natural Language Processing ) . - Umsækjandi þarf að hafa gott vald á ensku ritmáli og talmáli . - Umsækjandi þarf að geta tekið virkan þátt í að undirbúa styrkumsóknir . Frekari upplýsingar um starfiðLaun samkvæmt gildandi kjarasamningi sem fjármála - og efnahagsráðherra og Félag háskólakennara hafa gert . - Umsækjandi sem er ráðinn mun hefja störf eins fljótt og kostur er . - Ráðið er tímabundið til 36 mánaða . Öll gögn sem tengjast umsókninni þarf að senda áður en umsóknarfrestur rennur út . Umsóknin skal vera á íslensku eða ensku og hún skal innihalda eftirfarandi : - Greinargerð sem færir rök fyrir því að umsækjandi sé rétta manneskjan í starfið . - Nákvæma ferilskrá ( CV ) með lista yfir útgefin fræðileg ritverk umsækjanda og annað sem máli skiptir . - Rafræn eintök af mikilvægustu ritverkum umsækjanda ( að mati umsækjanda ) . Ef um meðhöfunda er að ræða skal gera grein fyrir hlut umsækjanda í þeirri vinnu sem um ræðir . - Skjöl sem staðfesta háskólagráður umsækjanda . - Nöfn og netföng tveggja meðmælenda .